Maradona 20 million dollar pulini o‘zining sobiq xotini va uning qaylig‘i o‘g‘irlaganlikda aybladi

Argentina terma jamoasining sobiq bosh murabbiyi Diyego Maradona 20 million dollar miqdoridagi puli yo‘qolganini ma’lum qildi, deb xabar bermoqda Championat.com.

Maradona ushbu ishda o‘zining sobiq rafiqasi Klaudiya Vilyafanye hamda uning qaylig’i Xorxe Tayanadan shubhalanayotganini aytib o‘tgan.
“Hozir Klaudiya va Tayanaga nisbatan surishtiruv olib borilmoqda. Kam maosh bilan u qanday qilib BMW rusumidagi avtomobilni sotib olishi mumkin? Qizlarimga nisbatan ham surishtiruv olib borilayotgan edi, lekin hozir ular shubhadan xoli”, − dedi Maradona.